**ΔΕΛΤΙΟ ΤΥΠΟΥ**

Στην Θεολογική Σχολή της Χάλκης θα λάβει χώρα, από τις 18 ως τις 21 Ιουνίου 2015, το Διεθνές Συνέδριο «Τέλος της ζωής στον καρκίνο: η ανατριχίλα των συνόρων». Το συνέδριο διοργανώνεται από την Εταιρεία Μελέτης Καρκίνου Πεπτικού Συστήματος σε συνεργασία με τη Διακοινοβουλευτική Συνέλευση Ορθοδοξίας και την Accademia per la Formazione και χαίρει των ευλογιών του Οικουμενικού Πατριάρχη Κωνσταντινουπόλεως. Ο Πατριάρχης κ.κ. Βαρθολομαίος θα δώσει και την εναρκτήρια ομιλία του Συνεδρίου την Πέμπτη το βράδυ.

Πρόεδροι του Συνεδρίου είναι οι γιατροί Γ. Σαμώνης, Ι. Μπουκοβίνας και Π. Κοσμίδης, ενώ μεταξύ των προσκεκλημένων ομιλητών συγκαταλέγονται ο Μητροπολίτης Προύσης Ελπιδοφόρος, ο Μητροπολίτης Μεσογαίας και Λαυρεωτικής Νικόλαος και ένα πλήθος διακεκριμένων επιστημόνων (γιατρών, φιλοσόφων, κοινωνιολόγων), αλλά και καλλιτεχνών από την Ελλάδα και την αλλοδαπή.

Κατά τη διάρκεια των εργασιών του συνεδρίου θα συζητηθούν - αναλυθούν τα δύσκολα θέματα του θανάτου από ογκολογικό καρκίνο, από την παρηγορητική φροντίδα και τη διαχείριση της πληροφορίας του επικείμενου θανάτου ως τη συναισθηματική στήριξη των ασθενών και των οικείων τους. Επίσης θα συζητηθούν θέματα, όπως η πολυπλοκότητα στην περίθαλψη τελικού σταδίου ασθενών με διαφορετικές πολιτισμικές και θρησκευτικές αντιλήψεις, ασθενών με σοβαρή ανέχεια, οι εναλλακτικές προσεγγίσεις και ο ρόλος του διαδικτύου, η αρχαιοελληνική προσέγγιση στον θάνατο, το πένθος και οι τελετουργίες.

Οι συμμετέχοντες ομιλητές θα είναι θετικοί επιστήμονες, φιλόσοφοι, ιερωμένοι, καλλιτέχνες, κοινωνιολόγοι, κ.α, ενώ θα απευθύνεται κυρίως στους ιατρούς που ασχολούνται με τον καρκίνο. Θα προσπαθήσουμε να δώσουμε διεθνή εμβέλεια τόσον από άποψης συμμετοχών όσο και κάλυψης των εργασιών του.

Η Ιερά Θεολογική Σχολή της Χάλκης αποτελεί για μας ένα φάρο πνευματικότητας και εκπαίδευσης. Η επιλογή του χώρου δεν είναι τυχαία, αλλά υπηρετεί την ενίσχυση της ιδέας που ενώνει τον Ελληνισμό με τον Ορθόδοξο Χριστιανισμό.

Θα πραγματοποιήσουμε το συνέδριο στο χώρο της, αποσκοπώντας αφ’ ενός μεν στη συμβολική μετάδοση της λάμψης της, αφ’ ετέρου στην προβολή της σαν ακαδημαϊκού κέντρου διοργάνωσης υψηλού επιπέδου επιστημονικών συναντήσεων.

Eίμαστε βέβαιοι ότι όπως και στο παρελθόν υπήρξατε αρωγοί σε αντίστοιχες εκδηλώσεις, έτσι και τώρα θα ανταποκριθείτε και θα στηρίξετε την σημαντική αυτή εκδήλωση.

Με εκτίμηση,

|  |  |
| --- | --- |
| ΥΠΟΓΡΑΦΗ ΚΟΣΜΙΔΗΣ |  |
| Π. ΚοσμίδηςΔιευθυντής Β’ Ογκολογικής Κλινικής «Υγεία» | Ι. ΜπουκοβίναςΔιευθυντής Ογκολογικού Τμήματος Βιοκλινικής Θεσσαλονίκης |
|  |  |
| Γ. ΣαμώνηςΚαθηγητής Παθολογίας Πανεπιστημίου Κρήτης | Ι. ΣουγκλάκοςΕπίκουρος Καθηγητής Παθολογικής Ογκολογίας Πανεπιστημίου Κρήτης |

**Οργανωτική Επιτροπή**

**Συνεδρίου**

*Μητροπολίτης Προύσης Ελπιδοφόρος*

*Πάρις Κοσμίδης*

*Ιωάννης Μπουκοβίνας*

*Γεώργιος Σαμώνης*

*Ιωάννης Σουγκλάκος*

**Congress Organising Committee**

*Metropolitan of Bursa Elpidophoros*

*Paris Kosmidis*

*Ioannis Boukovinas*

*George Samonis*

*Ioannis Souglakos*

****

**Οργάνωση**

**Εταιρεία Μελέτης Καρκίνου Πεπτικού Συστήματος - Care Across**

**Organised by**

**Gastro-Intestinal Cancer Study Group – Care Across**

### E-mail: info@emkapes.gr

### Website: www.emkapes.gr



**Congress Secretariat**

**PRC Congress & Travel**

105 Michalakopoulou str.,

11527 Athens, Greece

Tel.: +30 210 7711673

Fax: +30 210 7711289

e-mail: congress2@prctravel.gr

Website: [www.prctravel.gr](http://www.prctravel.gr)